จากการประสาน  สำนักงานปศุสัตว์พื้นที่กรุงเทพมหานคร แจ้งว่าวันที่ 7 มิถุนายน  2566 เจ้าหน้าที่สำนักงานปศุสัตว์พื้นที่ 5  พร้อมด้วยเจ้าหน้าที่การรถไฟแห่งประเทศไทย(เจ้าของตลาด) ดำเนินการตรวจสอบข้อเท็จจริง ณ ที่เกิดเหตุ ตลาดศรีสมรัตน์ และตลาดจตุจักรพลาซ่า ถนนกำแพงเพชร 2  แขวงจตุจักรเขตจตุจักร  กรุงเทพมหานคร ได้เดินสำรวจสังเกตุการณ์ร้านขายสัตว์เลี้ยง ที่คาดว่ามีพฤติกรรมการเลี้ยงสัตว์สุ่มเสี่ยงที่จะมีความผิดเกี่ยวกับ พ.ร.บ การป้องกันการทารุณกรรมสัตว์และการจัดสวัสดิภาพสัตว์ 2557 พร้อมทั้งให้คำแนะนำ ความรู้ด้านการเลี้ยงสัตว์ที่ถูกต้อง เช่น การจัดให้มีน้ำมีอาหารให้กินอย่างเพียงพอ สถานที่เลี้ยงหรือกรงขังต้องทำความสะอาดทุกวันและไม่แออัดจนเกินไป มีอากาศถ่ายเทได้สะดวก มีหลังคากัดแดดกันฝน และไม่ควรขังสัตว์เลี้ยงคนละชนิดอยู่ในกรงเดียวกัน พร้อมทั้งให้ความรู้เกี่ยวกับ พ.ร.บ การป้องกันการทารุณกรรมสัตว์และการจัดสวัสดิภาพสัตว์ 2557                               การดำเนินการ  1.ให้คำแนะนำการดูแลสุขภาพสัตว์ 2.แนะนำให้รักษาความสะอาดสถานที่เลี้ยงสัตว์ให้สม่ำเสมอ เพื่อไม่ให้สิ่งกลิ่นรบกวนผู้อยู่อาศัยข้างเคียง 3.แนะนำให้ความรู้เกี่ยวกับ เกี่ยวกับ พ.ร.บ การป้องกันการทารุณกรรมสัตว์และการจัดสวัสดิภาพสัตว์ 2557 4.สำนักงานปศุสัตว์พื้นที่ 5 มีแผนจะดำเนินการจัดประชุมผู้ประกอบการเพื่อให้ความรู้ด้านการเลี้ยงสัตว์ และ พ.ร.บ การป้องกันการทารุณกรรมสัตว์และการจัดสวัสดิภาพสัตว์ 2557
ขอให้ทาง กทม เข้าตรวจสอบการจำหน่ายสัตว์เลี้ยงของทางตลาดจตุจักร ค่ะ เนื่องจากพบว่ามีการขายแบบทารุณสัตว์ กักขังสัตว์ในอากาศร้อนไม่ให้น้ำ และ  ไม่ดูแลในเรื่องความสะอาด สงสารสัตว์ มีสัตว์หลายชนิดที่ร้องส่งเสียง เช่น นก ที่ขังในกรงเล็กๆเกือบ10ตัว ช่วยน้องๆด้วยนะคะ การจำหน่ายสัตว์เลี้ยงแบบไม่ดูแลควรหมดหมดไปค่ะ
ขอบคุณเจ้าหน้าที่ทุกท่านมากค่ะ